Stor-Blåsjön

Stor-Blåsjön er en innsjø i Strömsund kommune helt nord i Jämtland, like ved grensa til Norge. Ved nordvest-enden ligger tettstedet Stora Blåsjön, med veiforbindelse til Røyrvik i Trøndelag. Den smale, sørlige delen av sjøen har navnet Lill-Blåsjøen, men regnes som del av samme innsjø. 

Innsjøen er regulert som magasin for Blåsjöfallets kraftstasjon. Reguleringshøyden er 13 meter, mellom 424 og 437 meter over havet. Innsjøen oppnår ikke god økologisk status, både på grunn av vannstandsvariasjoner og miljøgifter.

Sjøens nedbørfelt strekker seg noe inn i Norge, men de største tilførselselvene kommer fra Ankarvattnet og Lejaren i nordøst. Utløpet er i sør gjennom Blåsjöälven.

Referanser 

Innsjøer i Jämtland
Ångermanälvens vassdragsområde